Trinajsta direktiva Komisije

z dne 12. marca 1991

o prilagoditvi prilog II, III, IV, V, VI in VII Direktive Sveta 76/768/EGS o približevanju zakonodaje držav članic v zvezi s kozmetičnimi izdelki tehničnemu napredku

(91/184/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki [1], kakor je bila nazadnje spremenjena z Direktivo 90/121/EGS [2], in zlasti člena 8(2) direktive,

ker se lahko na podlagi razpoložljivih informacij dokončno dovolijo nekatera začasno dovoljena barvila, snovi in konzervansi; ker je treba druge dokončno prepovedati ali jim podaljšati dovoljenje za določeno nadaljnje obdobje;

ker je zaradi varovanja javnega zdravja treba prepovedati uporabo lidokaina in tiomersala;

ker se lahko na podlagi najnovejših znanstvenih in tehničnih raziskav dovoli uporaba magnezijevega fluorida z določenimi omejitvami in obveznimi zdravstvenimi opozorili na etiketi;

ker se lahko na podlagi najnovejših znanstvenih in tehničnih raziskav 7-etil biciklo-oksazolidin uporablja kot konzervans do 31. decembra 1992 in 3,3'-(1,4-fenilen dimetilidin) bis (7,7-dimetil-2-okso-biciklo-(2,2,1) heptan-1-metan sulfonska kislina) in njene soli kot ultravijolični filter v kozmetičnih izdelkih z določenimi omejitvami in pod določenimi pogoji;

ker so ukrepi, predvideni v tej direktivi, v skladu z mnenjem Odbora za prilagajanje tehničnemu napredku direktiv za odpravo tehničnih ovir pri trgovanju s kozmetičnimi izdelki,

SPREJELA NASLEDNJO DIREKTIVO:

Člen 1

Direktiva 76/768/EGS se spremeni, kot sledi:

1. Priloga II

(a) št. 221 "v delu 1 prilog V in VI" se zamenja z "v delu 1 Priloge VI";

(b) dodajo se naslednje številke:

"395. 8- Hidroksi-kinolin in njegov sulfat, razen za uporabe, določene v št. 51 dela 1 Priloge III,

396. Ditio-2,2'-bispiridin-dioksid 1,1' (aditiv s trihidriranim magnezijevim sulfatom) – (pirition disulfid + magnezijev sulfat)

397. Barvilo CI 12075 in njegova karminskordeča barvila, pigmenti in soli

398. Barvila CI 45170 in CI 45170: 1

399. Lidokain;"

2. V delu 1 Priloge III se doda referenčna številka 56:

"a | b | c | d | e | f |

56 | Magnezijev fluorid | Izdelki za zobno nego | 0,15 %, izračunano kot F; v zmeseh z drugimi fluorovimi spojinami, ki so dovoljene po tej prilogi, skupna koncentracija F ne sme presegati 0,15 %. | | Vsebuje magnezijev fluorid." |

3. Del 2 Priloge III

(a) referenčni številki 1 in 4 se zbrišeta;

(b) "31. december 1990" v stolpcu "Dovoljeno do" se nadomesti z "31. december 1991" za naslednjo številko: 2. 1,1,1-trikloroetan (metilni kloroform);

4. V delu 1 Priloge IV se zbrišejo številke 12075, 15585, 45170 in 45170: 1;

5. V delu 2 Priloge IV:

(a) "31. december 1990" v stolpcu "Dovoljeno do" se nadomesti z "31. december 1991" za številki 26100 in 73900;

(b) doda se naslednje barvilo:

"Številka barvnega indeksa ali naziv | Barva | Področje uporabe | Druge omejitve in zahteve | Dovoljeno do |

1 | 2 | 3 | 4 |

15585 | Rdeča | | × | | | Največ 3 % v izdelkih, namenjenih, da pridejo v stik s sluznico. | 31.12.1991 |

6. V Prilogi V se zbrišeta referenčni številki 7 in 8;

7. V delu 1 Priloge VI se dodajo naslednje referenčne številke:

"a | b | c | d | e |

44 | Alkil (C12-C22) trimetilamonijev, bromid in klorid * | 0,1 % | | |

45 | 4,4-dimetil-1,3-oksazolidin | 0,1 % | pH končnega izdelka ne sme biti nižji od 6. | |

46 | N-(hidroksimetil)-N-(dihidroksimetil-1,3-diokso-2,5-imidazolidinil-4)-N'-(hidroksimetil) sečnina | 0,5 %" | | |

8. Del 2 Priloge VI:

(a) "31. 12. 1990" v stolpcu (f) se nadomesti z "31. 12. 1991" za naslednje snovi:

2. Eter p-klorofenil glicerol (klorfenezin)

15. Diizobutil-fenoksi-etoksi-etil dimetil benzil amonianijev klorid (+) (benzetonijev klorid)

16. Alkil (C8-C18) dimetilbenzil amonijev klorid, bromid in saharinat (+) (benzalkonijev klorid, bromid in saharinat)

20. 1,6-di (4-amidinofenoksi)-n-heksan (heksamidin) in njegove soli (vključno z izetionatom in p-hidroksibenzoatom (+))

21. Benzilmiformal

27. Deciloksi-3-hidroksi-2amino-1 propan hidroklorat (decominol (DCI));

(b) zbrišejo se referenčne številke 4, 6 in 17;

(c) doda se naslednja referenčna številka:

"a | b | c | d | e | f |

28 | 7-etilbiciklooksazolidin | 0,3 % | Prepovedan v izdelkih za ustno nego in v izdelkih, namenjenih, da pridejo v stik s sluznico. | | 31.12.1992" |

9. V delu 1 Priloge VII se doda naslednja referenčna številka:

"a | b | c | d | e |

7 | 3,3'-(1,4-fenilendimetilidin) bis (7,7-dimetil-2-okso-biciklo-(2,2,1) heptan-1-metansulfonska kislina) in njene soli | 10 % (izraženo v kislini) | Prepovedan v aerosolnih razpršilcih." | |

Člen 2

1. Brez poseganja v roke, navedene v členu 1(3)(b), (5) in (8)(a) in (c), države članice sprejmejo potrebne ukrepe, da od 1. januarja 1992 za snovi, navedene v členu 1(1), in od 1. januarja 1993 za snovi, navedene v odstavkih 2 do 9 člena 1, niti proizvajalci niti uvozniki s sedežem v Skupnosti ne bodo dajali na trg izdelkov, ki niso v skladu z zahtevami te direktive.

2. Države članice sprejmejo potrebne ukrepe, da se izdelki, navedeni v odstavku 1, ki vsebujejo snovi, navedene v členu 1(1), po 31. decembru 1992 ne prodajajo ali drugače dajejo končnemu potrošniku in da se snovi, navedene v členu 1, odstavki 2 do 9, po 31. decembru 1994 ne prodajajo ali drugače dajejo končnemu potrošniku, če niso v skladu z zahtevami te direktive.

Člen 3

1. Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 1991. O tem takoj obvestijo Komisijo.

2. Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

3. Države članice sporočijo Komisiji besedila določb nacionalne zakonodaje, sprejete na področju, ki ga zajema ta direktiva.

Člen 4

Ta direktiva je naslovljena na države članice.

V Bruslju, 12. marca 1991

Za Komisijo

Karel van miert

Član Komisije

[1] UL L 262, 27.9.1976, str. 169.

[2] UL L 71, 17.3.1990, str. 40.

--------------------------------------------------